אשלי ג'נסן

אשלי ג'נסן (באנגלית: Ashley Jensen; נולדה ב-11 באוגוסט 1969) היא שחקנית סקוטית. ג'נסן הייתה מועמדת לפרס אמי על תפקידה בסדרת הטלוויזיה "ניצבים" שבה הופיעה בשנים 2005–2007. היא השתתפה בסדרה של ABC "בטי", ובסיטקום "Accidentally on Purpose" של CBS.

ביוגרפיה
ג'נסן נולדה באנאן  שבסקוטלנד למרגרט ואייבר ג'נסן. היא גדלה אצל אמה שהייתה מורה לחינוך מיוחד. ג'נסן למדה משחק באוניברסיטת המלכה מרגרט באדינבורו והייתה חברה בתיאטרון הלאומי לנוער .

תפקידה הגדול הראשון בטלוויזיה היה בדמות קלייר דונלי, בתו של ג'ו-ג'ו דונלי הפושע מגלזגו (בגילומו של בילי קונולי, בדרמה "Down Among the Big Boys" ששודרה ב-BBC בשנת 1993. ב-1994 שיחקה בדמות המזכירה התמהונית רוזי מק'קוניצ'י בעונה האחרונה של הסדרה הקומית "ממאי עד דצמבר", המחליפה של המזכירה הקודמת הילרי. עוד באותה שנה שיחקה בתפקיד הת'ר בסדרה "Roughnecks" של ה-BBC. היא הופיעה בפרק "Contact" של הסדרה דיינג'רפילד בדמות אמא שי ילדה הסובלת מדלקת קרום המוח. אחר כך גילמה את פיונה מוריס באופרת הסבון "איסטאנדרס". ב-2003 שיחקה בדרמה ",Two Thousand Acres of Sky" של ה-BBC לצדם של מישל קולין ופול קיי.

ג'נסן כיכבה לצדו של ריקי ג'רווייס בסדרה "ניצבים" של BBC Two/HBO בדמות מגי ג'ייקובס חסרת הכישורים החברתיים. על הופעתה בעונה הראשונה של הסדרה זכתה ב-2005 בפרס השחקנית הקומית החדשה הטובה ביותר של פרסי הקומדיה הבריטית . ב-2006 זכתה בשני פרסי הקומדיה הבריטית, והייתה מועמדת לפרס באפט"א על תפקידה ב"ניצבים". על הופעתה בספיישל חג המולד של הסדרה הייתה ג'נסן מועמדת לפרס אמי. בינואר 2006 כיכבה בסדרת הדרמה "השעה ה-11" של ITV לצדו של פטריק סטיוארט. אחר כך באותה שנה שיחקה בסרט "A Cock and Bull Story" בכיכובו של סטיב קוגן. ב-2007 הייתה קריינית בסרט הדוקומנטרי "Taking Liberties" שביים כריס אטקינס.

בספטמבר 2006 שיחקה ג'נסן בתפקיד הגדול הראשון שלה בטלוויזיה האמריקנית בדמות כריסטינה מק'קיני בסדרה "בטי" של רשת ABC. הדמות הייתה אמורה להיות אמריקאית אבל המפיקים אהבו את המבטא של ג'נסן ושינו את הלאום של הדמות לבריטית.

בינואר 2009 כיכבה ג'נסן בקומדיה "No Holds Bard" ששודרה ב-BBC סקוטלנד כחלק מתוכניות "Burns Night" לציון 250 שנה להולדתו של המשורר רוברט ברנס. ג'נסן הייתה הקריינית בתוכניות המציאות "Embarrassing Bodies" ו-"Embarrassing Bodies". היא משתתפת במסעי פרסום ברדיו ובטלוויזיה של "הבנק של סקוטלנד" ושל חברת מוצרי הניקיון "פרסיל". מספטמבר 2009 עד מאי 2010 כיכבה לצדה של ג'נה אלפמן בסטיקום "Accidentally on Purpose". עוד שיחקה בקומדיה של ה-BBC בשם "Nativity" בדמות ג'ניפר לור, מפיקה ומזכירה מהוליווד ומושא אהבתו של פול מדנס בגילומו של מרטין פרימן. הסרט "Nativity" יצא לאקרנים ב-27 בנובמבר 2009.

ב-21 בדצמבר כיכבה בדרמה קומית בשם "Accidental Farmer" מנהלת לונדונית שקונה חווה נטושה באמצעות כרטיס אשראי של החבר המתפרפר שלה. ב-2011 דיבבה את ננט הצפרדע בסרט האנימציה "נומיאו ויוליה". באפריל אותה שנה כיכבה בדרמה "The Reckoning" של ITV. ב-6 באוקטובר 2016 השתתפה בתוכנית הבישול "Saturday Kitchen" בהנחיית ג'יימס מרטין.

ב-2014 כיכבה ג'נסן בתפקיד הראשי אגאתה רייזין בסרט טלוויזיה, עיבוד לרומן "Agatha Raisin and the Quiche of Death" מאת מ. ס. ביטון .

ב-2015 כיכבה ג'נסן לצדם של שרון הורגן ושל הקומיקאי האמריקאי רוב דילייני בקומדיה "קטסטרופה", ששודרה בערוץ 4 הבריטי.

עוד ב-2015 כיכבה יחד עם סוזן קלמן בסדרה הקומית "אחיות" ברדיו 4 של ה-BBC. קלמן גם כתבה את הסדרה.

חיים אישיים
ג'נסן התחתנה עם השחקן טרנס ביזלי  בטקס בקליפורניה ב-29 בינואר 2007 אחרי שש שנות חברות. השניים הכירו ב-1999 כשעבדו על הפקה של המחזה "המלך ליר". ב-2009 נולד בנם פרנסיס ג'ונתן ביזלי. ביזלי נפטר בביתם בסאמרסט בנובמבר 2017.

פילמוגרפיה
קולנוע
 שנה שם שם באנגלית תפקיד הערות 1991 Tickets for the Zoo 1999 טופסי טרווי Topsy-Turvy מיס טרינגהם 2005 טריסטרם שנדי A Cock and Bull Storyלינדזי 2009 Nativity!2010 הדרקון הראשון שלי How to Train Your Dragon פלגמה דיבוב2011 נומיאו ויוליה Gnomeo & Juliet ננט דיבוב היסטריה Hysteria פאני שירות המתנות החשאי של ארתור Arthur Christmas בריוני מועמדות לפרס אנני לדיבוב הטוב ביותר 2012 פיראטים! The Pirates! In an Adventure with Scientists! 2013 סטריטדאנס: נבחרת הכוכבים All Stars ג'ינה 2014 Small Time גייל 2015 הלובסטר The Lobster אשת העוגיותעסק משפחתי The Legend of Barney Thompson מפקחת בילוש ג'ון רוברטסון 2018 עולמם הסודי של גמדי הגינה Sherlock Gnomes ננט הצפרדע דיבוב 2019 היפהפייה והיחפן Lady and the Tramp ג'קי דיבוב 2022 חג המולד בחווה (אנ') Christmas on Mistletoe Farm מיס פלטשר

טלוויזיה
 שנה שם שם באנגלית תפקיד הערות 1990 אורות הכרך City Lights סדרת טלוויזיה (פרק אחד) 1992, 1993 Rab C. Nesbitt שינה סדרת טלוויזיה (2 פרקים) 1993 Screen One קלייר דונלי סדרת טלוויזיה (פרק אחד) 1994 ממאי עד דצמבר May to December רוזי מק'קונצ'י The Tales of Para Handy קטריונה מקלין סדרת טלוויזיה (פרק אחד) Takin' Over the Asylum קתלין סדרת טלוויזיה (פרק אחד) 1994–1995 Roughnecks הת'ר סדרת טלוויזיה 1994, 1997 The Bill דיאן וייר / קייט סלבי סדרת טלוויזיה (2 פרקים) 1995 The Baldy Man ספרית סדרת טלוויזיה (פרק אחד) Waiting אמנדה קוקסון Temp איילין סרט טלוויזיה Capital Lives איילין סדרת טלוויזיה (פרק אחד) 1996 The Big Picnic נסי סרט טלוויזיה Bad Boys מורג 1996–2004 חדר מיון Casualty סטלה / ג'ס סדרת טלוויזיה (3 פרקים) 1997 דיינג'רפילד Dangerfield מישל תומסון סדרת טלוויזיה (פרק אחד) 1998–2000 City Central סו צ'אפל סדרת טלוויזיה 1998 Mortimer's Law נעמי צ'יילדס סדרת טלוויזיה (פרק אחד) 2000 איסטאנדרס EastEnders פיונה מוריס סדרת טלוויזיה (2 פרקים) 2001 רבוס Rebus מהיירי הנדרסון סדרת טלוויזיה (פרק אחד) 2001–2003 לדפוק שעון Clocking Off באבס ליץ' / באבס פישר סדרת טלוויזיה 2002 Outside the Rules דון דיקון סרט טלוויזיה Breeze Block סדרת טלוויזיה (5 פרקים) 2003 Coming Up רייצ'ל סדרת טלוויזיה (פרק אחד) עדות אילמת Silent Witness מפקחת בילוש בקי מטקאלף בפרק "Fatal Error" תרופה מתוקה Sweet Medicine פיי ברוקס המשרד The Office מראיינת סדרת טלוויזיה (2 פרקים) 2005 Meet the Magoons שוטרת מס' 1 סדרת טלוויזיה (פרק אחד) טאגארט Taggart אגאתה פרי סדרת טלוויזיה (פרק אחד) 2005–2007 ניצבים Extras מגי ג'ייקובס פרס הקומדיה הבריטית לשחקנית החדשה הטובה ביותרפרס הקומדיה הבריטית לשחקנית הקומית הטובה ביותרמועמדות לפרס באפט"א להופעה קומיתמועמדות לפרס אמי לשחקנית משנה מצטיינת במיני-סדרה או בסרטמועמדות לפרס "Broadcasting Press Guild"מועמדות לפרס הקומדיה הבריטית (2008) 2006 הדקה ה-90 Eleventh Hour ראצ'ל יאנג4 פרקים 2006–2010 בטי Ugly Betty כריסטינה מק'קיני מועמדות לפרס באפט"א הסקוטי לשחקנית הטובה ביותר בטלוויזיה 2007– Embarrassing Bodies קריינות תוכנית דוקומנטרית 2009 No Holds Bard איזובל סרט טלוויזיה 2009–2010 במקרה בכוונה (אנ') Accidentally on Purpose אוליביה תפקיד ראשי; 18 פרקים 2010 Accidental Farmer ארין טיילור סרט טלוויזיה 2011 The Reckoning 2013 סטריטדאנס נבחרת הכוכבים All Stars Love and Marriage שרהאמן הבריחה (אנ') The Escape Artist קיט ברטון3 פרקים 2014– Agatha Raisin אגאתה רייזין סרט טלוויזיה 2015–2019 קטסטרופה Catastrophe פראן סדרת טלוויזיה; 18 פרקים 2019 בידיים טובות Trust Me דבי דורל עונה שנייה 2019–2022 טוני נולד מחדש After Life אמה תפקיד ראשי 2022 Mayflies אנה מיני-סדרה

קישורים חיצוניים

הערות שוליים

קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:מדבבות סקוטיות
קטגוריה:בריטיות שנולדו ב-1969
קטגוריה:בריטים שנולדו ב-1969